Den amerikanske forlagsmannen Edward Stratemeyer, grunnlegger av Stratemeyer-syndikatet, la i 1929 fram for forlaget Grosset & Dunlap den første skissen til det som skulle bli Nancy Drew-bøkene. Stratemeyers første skisse, en og en halv side langt, inneholdt en beskrivelse av persongalleriet og et kort resyme for tre bøker. På dette tidspunktet bar heltinnen navnet Stella Strong. Grosset & Dunlap kjøpte ideen, men likte ikke navnet. Fra en liste alternative navn foreslått av Stratemeyer valgte forlaget «Nan Drew», og forlenget det til Nancy Drew.